قاراباغدا دؤیوشلر (سپتامبر ۲۰۲۳)
۱۹ سپتامبر ۲۰۲۳-جۆ ایلده، سحر ساعاتلاریندا قاراباغدا آذربایجان جۇمهوریتی سیلاحلی قۆوّه‌لری و ارمنی سیلاحلی بیرلشمه‌لری آراسیندا سیلاحلی توْققوشما باشلامیشدیر. مۆناقیشه آذربایجان جۇمهوریتی سیلاحلی قۆوّه‌لری‌نین رۇسیه صۆلح مراملی گۆجلری‌نین ۱۰ نوْوامبر ۲۰۲۰-جی ایل تاریخلی بیاناتینا اساساً یئرلشدیریلدیگی اراضیلرده باشلامیشدیر. آذربایجانین مۆدافیعه ناظیرلیگی‌نین آنتی-ترور عملیّاتی آدی وئردیگی سیلاحلی توْققوشمادان بیر نئچه ساعات اؤنجه خوجاوند رایونو اراضیسینده مین پارتلاییشلاری اوْلموشدور و نتیجه‌ده آذربایجانین داخیلی ایشلر ناظیرلیگی‌نین پوْلیسلری ده داخیل اوْلماقلا ۹ نفر حیاتینی ایتیرمیشدیر.

۲۰ سپتامبر ۲۰۲۳-جۆ ایلده حربی عملیّاتلارین دایاندیریلماسی باره ده راضیلیق الده اوْلوندو و بئله‌لیکله سیلاحلی توْققوشمالار ۲۰ سپتامبر ساعات ۱۳-ده دایاندیریلمیشدیر و ۲۱ سپتامبردان باشلایاراق آذربایجان مرکزی حؤکومتی و قاراباغ ارمنی‌لری آراسیندا صۆلح دانیشیقلاری باشلامیشدیر.
۲۴ ساعات حۆدودوندا گئدن بو دؤیوشلرده آذربایجان اوْردوسو ۶۰-دان چوْخ دؤیوش مؤوقعینی نظارت آلتینا آلمیشدیر.

بیر ده باخ 
 داغلیق قاراباغ موناقیشه‌سی
 بیرینجی قاراباغ ساواشی
 ۲۰۱۶ آذربایجان-ارمنیستان آتیشماسی
 ایکینجی قاراباغ ساواشی

قایناقلار

اتک‌یازی 

قاراباغ ساواشی
ائرمنیستان-آذربایجان مرزی